Peikenis (Švenčionių r., Kaltanėnų sen.)
55°13′49″ š. pl. 25°58′38″ r. ilg.﻿ / ﻿55.23028°š. pl. 25.97722°r. ilg.﻿ / 55.23028; 25.97722 Peikenis – ežeras Lietuvoje, Švenčionių rajone, 2,5 km į pietus nuo Kaltanėnų. Ežero ilgis iš vakarų į šiaurės rytus – 0,7 km, plotis – iki 0,32 km. Altitudė 138,9 m. Krantai aukštoki, sausi, tik rytinis krantas žemas. Iš rytų prieina Pakretuonės miškas, iš pietų – Kiškėnų miškas. Kitose pakrantėse plyti dirbami laukai. Rytine pakrante eina geležinkelis Švenčionėliai-Utena. Ežeras nenutekantis, priklauso Žeimenos intako Šventelės-Dėmės baseinui. Šalia ežero įsikūręs Šakališkės kaimas.